ЈАВНИ ПОЗИВ ЗА ДОДЕЛУ ДЕЧИЈИХ АУТО СЕДИШТА У ЦИЉУ УНАПРЕЂЕЊА БЕЗБЕДНОСТИ **САОБРАЋАЈА НА ПУТЕВИМА ОПШТИНЕ ЋИЋЕВАЦ ЗА 2020. ГОДИНУ**

Позивају се родитељи са пребивалиштем на територије општине Ћићевац, чија су деца рођена у периоду од 01.01.2019. године до 31.12.2019. године, да поднесу захтев за доделу ауто седишта за децу за путничка возила и присуствују обуци за употребу истих.

Седишта за децу за путничка возила су следећих техничких карактеристика:

– седишта су за децу од 9-36 кг;

– поседују сертификат ЕЦЕ Р44 за седишта за децу;

– поседују хомологацију за седишта за децу са бројем атеста у складу са стандардом ЕЦЕ Р44 (на полеђини седишта);

– Седишта за децу из групе 1, 2 и 3;

Критеријуми за доделу ауто седишта су следећа:

– Пребивалиште најмање једног родитеља на територији општине Ћићевац;

– Датум рођења детета (од 01.01.2019. године до 31.12.2019. године).

– Присуство на обуци за правилну употребу дечијих ауто седишта која ће бити одржана на дан поделе истих 20.03.2020. године у великој сали Општине Ћићевац у 11 часова.

Потребна документација која се прилаже приликом пријављивања:

* Попуњен пријавни формулар,
* Доказ о пребивалишту подносиоца захтева на територији општине Ћићевац (очитана лична карта или уверење о пребивалишту);
* Извод из матичне књиге рођених детета (фотокопија).

Средства за реализацију Јавног позива опредељена су у буџету општине Ћићевац, дефинисана Програмом коришћења средстава намењених унапређењу безбедности саобраћаја на путевима општине Ћићевац у 2020. години , а обезбеђена средствима од наплаћених казни за саобраћајне прекршаје на територији општине Ћићевац.

Рок за подношење пријава на конкурс је **од 25.02.2020. године до 11.03.2020. године.** Неблаговремене пријаве се неће разматрати.

Образац пријаве се може преузети на писарници Општине Ћићевац сваког радног дана у времену од 07:00 -15:00 часова, а биће објављен и на званичној интернет презентацији општине Ћићевац <http://www.cicevac.rs/>

Пријаве се могу доставити лично на писарници општине Ћићевац или поштом на адресу Општинска управа општине Ћићевац, ул. Карађорђева бр. 106, 37210 Ћићевац, са назнаком „ за доделу дечијих ауто – седишта“ .

Јавни позив се објављује на званичној интернет страници општине Ћићевац <http://www.cicevac.rs/> и на огласној табли.

Одлуку о додели ауто седишта доноси Комисија, коју формира Савет за безбедност саобраћаја на путевима општине Ћићевац, на основу пристиглих пријава и сачињеног записника. Ауто седишта ће бити подељена кандидатима који испуњавају услове Јавног позива у петак 20.03.2020. године у великој сали Општине Ћићевац са почетком у 11 часова.

Седишта ће се делити по редоследу пријава док трају залихе,укупан број седишта који ће бити подељен је 62 комада.

Ближе информације о јавном позиву можете добити у кабинету председника општине Ћићевац или на тел. 037811260.

ПРЕДСЕДНИК ОПШТИНЕ ЋИЋЕВАЦ

бр. 344-4/20-06 од 27.02.2020. године

Златан Кркић

\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРИЈАВНИ ФОРМУЛАР ПО ЈАВНОМ ПОЗИВУ ЗА ДОДЕЛУ ДЕЧИЈИХ АУТОСЕДИШТА ЗА ПУТНИЧКА ВОЗИЛА**

|  |  |
| --- | --- |
| Име и презиме |  |
| Адреса становања |  |
| Број личне карте |  |
| Датум рођења детета |  |
| Контакт телефон |  |

Приложена документација:

1. Доказ о пребивалишту подносиоца захтева на територији општине Ћићевац:

- очитана лична карта или

- потврда о пребивалишту

2. Извод из матичне књиге рођених детета (фотокопија).

У Ћићевцу,\_\_\_\_\_\_\_\_\_\_\_\_године.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис подносиоца захтева